2. Roaming på offentlige mobiltelefonnet (afstemning) 
Betænkning af Rübig
Før afstemningen
Martin Callanan
Hr. formand! Jeg har en bemærkning til forretningsordenen. I henhold til forretningsordenen vil jeg gerne erklære, at jeg har en økonomisk interesse i Rübig-betænkningen. Jeg vil ikke deltage i afstemningen om de pågældende punkter.
Formanden
Det er meget ædelt. De fleste af os har mobiltelefoner!
Roger Helmer
(EN) Hr. formand! Jeg tager også ordet i henhold til forretningsordenens artikel 166 for at afgive en erklæring om økonomiske interesser. Som medlem af Europa-Parlamentet og hyppig bruger af mobiltelefoner kommer jeg til at tjene en hel del takket være denne lovgivning. Derfor ønsker jeg ikke at deltage i afstemningen. Jeg er sikker på, at mange af mine kolleger vil følge mig!
(Munterhed)
Formanden
Godt, det er noteret!
Richard Corbett
(EN) Hr. formand! Hvis vi skal følge de to foregående taleres logik, skal De måske spørge, om der er et eneste medlem af Europa-Parlamentet, der ikke ejer en mobiltelefon. Så kan det medlem beslutte, om lovgivningen skal vedtages eller ej!
(Munterhed og bifald)
Formanden
Jeg tror, at vi kan gå videre nu.
Efter vedtagelsen af den lovgivningsmæssige beslutning:
Formanden. - Tillykke til hr. Rübig og til alle brugere af mobiltelefoner i Europa!
(Bifald)
Paul Rübig 
Hr. formand! Jeg takker Parlamentet for tilslutningen og særligt Rådet, fordi det har lovet, at forordningen vil træde i kraft senest den 27. juni. Og til de medlemmer, som hverken har stemt for eller imod, vil jeg sige, at vi reducerer udgifterne for skatteyderne.
